**Atklāta konkursa nolikuma 2.pielikums**

**Nr. PA/2018/76**

**TEHNISKĀ SPECIFIKĀCIJA**

**„Būvdarbu veikšana VAS “Privatizācijas aģentūra” ēkās Rīgā, K.Valdemāra ielā 31, K.Valdemāra ielā 31A un K.Valdemāra iela 31B”**

Iepirkuma identifikācijas Nr.: **PA/2018/76**

**1. Darba uzdevums un apjomi:**

1.1. Būvdarbu veikšana Pasūtītāja ēkās Rīgā, K.Valdemāra ielā 31, K.Valdemāra ielā 31A un K.Valdemāra iela 31B” (turpmāk – Būvdarbi un ēkas – Objekts), saskaņā ar Tehniskajā specifikācijā minētajām prasībām un īpašajiem nosacījumiem un SIA “TelPro” izstrādāto būvprojektu “Ēku pārbūve un pagalma sakārtošana K.Valdemāra ielā 31, 31A, 31B, Rīgā”.

1.2. Atklāta konkursa tehniskā dokumentācija (turpmāk – Būvprojekts) pieejama interneta vietnē: <http://gofile.me/2EyvM/x7PbLSK9X>.

1.3. Kopējais līguma izpildes termiņš ir 30 (trīsdesmit) darbdienas Būvdarbu uzsākšanai no Iepirkuma līguma noslēgšanas dienas, tajā skaitā, 20 (divdesmit) darbdienas Būvdarbu veikšanai (uzsākšanai) nepieciešamo saskaņojumu un atļauju saņemšanai un 10 (desmit) darbdienas Objekta nodošanai Būvuzņēmējam, un 270 (divi simti septiņdesmit) kalendārās dienas no akta par Objekta nodošanu parakstīšanas dienas līdz Objekta pieņemšanai ekspluatācijā, tajā skaitā, 210 (divi simti desmit) kalendārās dienas Būvdarbu veikšanai un 60 (sešdesmit) kalendārās dienas Objekta pieņemšanai ekspluatācijā. Veicamie Būvdarbi:

* + 1. Būvprojekta 1.kārta – ēkas K.Valdemāra ielā 31, Rīgā (0100 0190 0074 001) iekšdarbi, invalīdu pandus, apkures sistēma, siltumapgādes ārējie tīkli un fasādes apliecinājuma karte;
    2. Būvprojekta 2.kārta – ēkas K.Valdemāra ielā 31A, Rīgā (0100 0190 0074 002) iekšdarbi, garāžas un vējtvera piebūves nojaukšana, fasādes darbi demontāžas vietās un fasādes apliecinājuma karte;
    3. Būvprojekta 3.kārta – ēkas K.Valdemāra ielā 31B, Rīgā (0100 0190 0074 005) iekšdarbi un fasādes apliecinājuma karte;
    4. Būvprojekta 4.kārta – iekšpagalma bruģētais segums, atkritumu novietne pie ēkas K.Valdemāra ielā 31, Rīgā (0100 0190 0074 001) un siltumtīkli un ārējie tīkli.

**2. Vispārējās prasības Būvdarbu veikšanai:**

2.1. Būvdarbu kvalitāte nedrīkst būt zemāka par Latvijas būvnormatīvos, būvprojekta dokumentācijā, un attiecīgajos standartos, apbūves noteikumos un citos normatīvajos aktos vai iepirkuma līgumā noteiktajiem Būvdarbu kvalitātes rādītājiem.

2.2. Visiem pielietojamajiem materiāliem, iekārtām un konstrukcijām ir jābūt ES sertificētiem vai atbilstoši deklarētiem un jāatbilst Ministru kabineta 2015.gada 30.jūnija noteikumu Nr.333 “Noteikumi par Latvijas būvnormatīvu LBN 201-15 “Būvju ugunsdrošība”” prasībām;

2.3. Par iekārtām, kas tiks uzstādītas Objektā, jāiesniedz tehniskā dokumentācija un tām jābūt CE ("Conformité Européene") marķējumam.

2.4. Būvuzņēmējam ir jāņem vērā, ka Būvprojektā norādītie standarti, zīmoli (ražotāji) vai iekārtu un preču modeļi vai markas ir Pasūtītāja prasības aprakstoši, bet ne ierobežojoši. Būvuzņēmējs piedāvājumā drīkst iekļaut un, Līguma slēgšanas gadījumā, Būvdarbos izmantot materiālus un risinājumus, kas ir ekvivalenti Pasūtītāja norādītajiem standartiem, zīmoliem un preču markām.

2.5. Būvuzņēmējam jāievēro Būvprojekta darbu organizēšanas projektā minētie norādījumi un piezīmes.

2.6. Līguma parakstīšanas dienā Būvuzņēmējam jāiesniedz Būvdarbu izpildes laika grafiks Būvdarbu veikšanai pamatojoties uz Tehniskās specifikācijas un Būvprojekta nosacījumiem.

2.7. Izdevumus par elektroenerģiju, ūdeni, kanalizāciju un citiem izmantotajiem komunālajiem pakalpojumiem Būvdarbu veikšanas laikā sedz Būvuzņēmējs.

2.8. Pēc Būvdarbu pabeigšanas Būvuzņēmējs iesniedz Pasūtītājam visu izpilddokumentāciju, ieskaitot tīklu izpildshēmas.

2.9. Galīgā Būvdarbu nodošana un pieņemšana noformējama ar noslēguma Būvdarbu nodošanas un pieņemšanas aktu, kuru Pasūtītājs paraksta pēc Objekta pieņemšanas ekspluatācijā un visu Līgumā noteikto Būvdarbu izpildes.

2.10. Būvuzņēmējam ir jāiesniedz Pasūtītājam šādas atskaites par veiktajiem Būvdarbiem:

2.10.1. iknedēļas atskaites, kurās jānorāda iepriekšējā nedēļā paveiktie Būvdarbi un atbildīgās personas, plānotie Būvdarbi nākamajās divās nedēļās, atskaites periodā atrisinātās problēmas un to risinājumi, atskaites un iepriekšējos periodos identificētās un līdz atskaites periodam neatrisinātās problēmas (t.sk. jebkādu resursu trūkums) un to risinājumi un komentāri par Būvdarbu izpildes grafika atbilstību kopējam Būvdarbu izpildes laika grafikam;

2.10.2. ikmēneša atskaites, kurās jānorāda atskaites mēnesī izpildīto Būvdarbu un to apjomu apraksts, norādot konkrētus (skaitliskus, piemēram, m, m2 m3 u.t.t.) izpildes parametrus, kā arī jāsatur secinājumi par paveikto Būvdarbu atbilstību attiecībā pret plānoto Būvdarba apjomu, būtiskāko, problemātisko būvniecības gaitu atspoguļojuma foto fiksācijas materiāli (foto – krāsainas, digitālas, fiksēts veiktā foto datums, vieta, kārtas Nr.), atskaites periodā atrisinātās problēmas un to risinājumi, kā arī iespējamā ietekme uz visa Būvprojekta realizāciju, iepriekšējos periodos identificētās un atskaites periodā neatrisinātās problēmas un atskaite par to iespējamajiem risinājumiem un risinājumu meklēšanas progresu, kā arī šo problēmu iespējamā ietekme uz visa Būvprojekta realizāciju (termiņš, izmaksas, tehniskie paņēmieni un tehnoloģijas, Būvdarbu kvalitāte).

2.11. Būvuzņēmējam pēc visu Būvdarbu pabeigšanas, noslēguma Būvdarbu nodošanas un pieņemšanas akta abpusējas parakstīšanas jāsniedz Pasūtītājam kredītiestādes vai apdrošināšanas sabiedrības izdotu Objekta garantijas laika garantiju 10% (desmit procenti) apmērā no visām Pasūtītāja apstiprinātajām Objekta kopējām Līguma izmaksām, t.sk. PVN (izmaksājamas pēc pirmā pieprasījuma). Objekta garantijas laika garantija jāuztur spēkā ne mazāk kā 60 (sešdesmit) mēnešus no noslēguma Būvdarbu nodošanas un pieņemšanas akta abpusējas parakstīšanas.

2.12. Būvuzņēmējs nodrošina visu nepieciešamo atļauju un atzinumu saņemšanu, sagatavo atbildīgā būvdarbu vadītāja saistību rakstu un citus nepieciešamos dokumentus Būvdarbu veikšanai un Objekta pieņemšanai ekspluatācijā.

2.13. Pasūtītājs, noslēdzot Līgumu ar Būvuzņēmēju, pilnvaros to Rīgas pilsētas būvvaldē saņemt atzīmi būvatļaujā par Būvdarbu uzsākšanas nosacījumu izpildi, kā arī visu ar Būvdarbu veikšanu saistīto dokumentu, atļauju, atzinumu, saskaņojumu u.c. saņemšanai.

2.14. Būvdarbu laikā iekārtu, būvmateriālu, Būvuzņēmēja darbinieku pagaidu ģērbtuvju – konteineru izvietošana, ēku norobežošana u.c. pagalma ierobežojumi, piemēram, būvgružu konteineru novietošana, jāplāno tā, lai pagalmā Pasūtītāja ikdienas vajadzībām darba dienās nodrošinātu pēc iespējas vairāk automašīnu stāvvietu, bet ne mazāk kā 5 (piecas). Nevar ierobežot iebraukšanu un izbraukšanu no pagalma darba dienās laikā no plkst. 7.00 līdz 19.00. Par izņēmuma gadījumiem, kad tiek plānota ierobežota vai slēgta iebraukšana un izbraukšana no pagalma, Būvuzņēmējam savlaicīgi, bet ne vēlāk kā vienu darba dienu iepriekš, jāvienojas ar Pasūtītāju.

2.15. Būvdarbu veikšanas laikā jānodrošina būvgružu regulāra savākšana un nogādāšana atkritumu apglabāšanas poligonā.

**3. Būvdarbu veikšanas papildus (īpašie) nosacījumi:**

3.1. Būvdarbu veikšanas laikā Pasūtītāja darbinieki turpinās atrasties un strādāt ēkā K.Valdemāra 31 (kadastra apzīmējums 0100 019 0074 001). Būvuzņēmējam Būvdarbi jāplāno tā, lai:

3.1.1.Stāvvadu nomaiņas laikā stāvvadu tiešā tuvumā esošās darba vietas būtu daļēji pieejamas vai nepieejamas ne ilgāk kā 2 (divas) nedēļas;

3.1.2.Ēkas K.Valdemāra 31 (kadastra apzīmējums 0100 019 0074 001) apkures sistēmas rekonstrukcijas, logu nomaiņas un iekšējās apdares veikšanas laikā vienlaicīgi Pasūtītāja darbiniekiem nepieejami būtu ne vairāk kā 2 (divi) stāvi, neskaitot ēkas pagrabstāva daļu, kurā izvietots siltummezgls.

3.2. Veicot iekšējos Būvdarbus, Būvuzņēmējam jānodrošina darbiniekiem (kopā 69 darbinieki) nepieciešamo mēbeļu (galds, krēsls) un aprīkojumu pārvietošana uz pagaidu darbavietu Lielajā sanāksmju zālē ēkā starp 2 un 3 stāvu un, beidzot konkrētos Būvdarbus, jāveic to pārvietošana atpakaļ.

3.3. Gadījumā, ja Būvdarbi daļēji ir jāveic apkures sezonas laikā, Būvuzņēmēja pienākums ir Būvdarbus organizēt tā, lai tajās telpās, kur rekonstrukcijas laikā strādā Pasūtītāja darbinieki, tiktu nodrošināta apkure. Šāda apkures nodrošināšana jāveic tā, lai tā nebojātu no jauna uzstādītās iekārtas – siltummezglu, radiatorus, caurules un citas apkures sistēmas sastāvdaļas.

3.4. Siltuma apgādes izbūve un iekšējie Būvdarbi jāveic, sākot no augšējiem stāviem, izņemot gadījumus, kad to nepieļauj tehnoloģiskie risinājumi, kas minēti Būvprojektā. Par katru šādu atkāpi Būvuzņēmējam jāvienojas ar Pasūtītāju.

3.5. Pirms Būvdarbu uzsākšanas kādā no ēkas K.Valdemāra 31 (kadastra apzīmējums 0100 019 0074 001) stāviem Būvuzņēmēja pienākums ir brīdināt Pasūtītāju 5 (piecas) darba dienas pirms Būvdarbu uzsākšanas konkrētajā stāvā (stāvos).

3.6. Pabeidzot Būvdarbus konkrētā stāvā, jāveic tā ģenerālā uzkopšana un telpas jānodod Pasūtītājam iztīrītas un ar visām mēbelēm, kas izvietotas iepriekšējās vietās.

3.7. Būvdarbus, kas saistīti ar trokšņu, vibrāciju vai citādu traucējumu rašanos, atļauts veikt ar Pasūtītāja pārstāvi saskaņotos laikos.

3.8. Veicot Būvdarbus, jānodrošina telpu, tajā skaitā, bet ne tikai, grīdas seguma, logu, mēbeļu, dokumentu, kondicionēšanas iekārtu saglabāšana, pasargāšana no sabojāšanas vai nosmērēšanas.

3.9. Būvuzņēmējam Būvdarbu veikšanas plānošanā jāņem vērā klimatiskos apstākļus, un veicot attiecīgos Būvdarbus (siltumapgādes ārējo tīklu pievilkšana pie ēkām, pagalma bruģa seguma ieklāšana u.c.) jāievēro Latvijas būvnormatīvos, būvprojektā, kā arī materiālu ražotāju norādījumos un attiecīgajos standartos, apbūves noteikumos un citos normatīvajos aktos noteikto tehnoloģiju izmantošanas nosacījumi.

3.10. Veicot rakšanas Būvdarbus pagalmā, Būvuzņēmējam jāpieaicina attiecīgo tehnisko noteikumu izdevēju pārstāvjus, ņemot vērā Būvprojektā norādīto tīklu novietojumu.